Diari Oficial de la Generalitat Valenciana


Sumari del DOGV 3024, del 30-06-1997 (1997/7737)

Bases específiques per a la provisió d'una plaça d'auxiliar de normalització lingüística.
-----------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/7737


Data del document
:   06-05-1997

Organisme emissor
:   Ajuntament de Castelló de la Plana

Tipus de document
:   Anunci

Bases específiques per a la provisió d'una plaça d'auxiliar de normalització lingüística.  
L'Ajuntament en ple, en la sessió ordinària del dia 25 d'abril de 1997, va adoptar entre altres l'acord d'aprovar les bases específiques que han de regir en el procediment per a la provisió en propietat d'una plaça d'auxiliar de normalització lingüística, mitjançant oposició, vacant en la plantilla de funcionaris d'aquest Ajuntament, i que a continuació s'insereix:  
Bases  
Primera Característiques de les places  
1.1 La plaça està enquadrada en el grup D, corresponent a l'escala d'administració especial, subescala serveis especials, classe comeses especials.  
1.2 L'horari que haurà de realitzar l'aspirant que obtinga la plaça serà flexible, de matí i vesprada, i serà determinat per la corporació segons les necessitats del servei, ajustant-se en la totalitat al que aquest Ajuntament estableix legalment.  
Segona. Requisits dels aspirants  
Les persones que desitgen prendre part en aquestes proves selectives han de complir els requisits següents:  
a) Tenir la nacionalitat espanyola.  
b) Haver complit els 18 anys d'edat i no excedir d'aquella en què es puga accedir a la jubilació en el règim general de la Seguretat Social.  
c) Posseir el títol de Graduat Escolar o equivalent, o haver complit les condicions en la data que finalitze el termini de presentació d'instàncies.  
d) Posseir del títol d'Assesorament Llingüístic, o cumplides les condicions en la data que finalitze el termini de presentanció d'instàncies.  
e) No patir cap malaltia ni estar afectat per cap limitació física o psíquica incompatible amb l'exercici de les funcions o que les impossibilite.  
f) No haver sigut separat, mitjançant expedient disciplinari, del servei de cap administració pública, ni trobar-se inhabilitat per a l'exercici de les funcions públiques.  
Tercera. Sol·licituds  
3.1 Participants  
Les persones que desitgen participar en les proves corresponents selectives han de sol·licitar-ho mitjançant el model general d'instància, dirigida a l'Alcaldia, a la secretaria d'aquest Ajuntament (Registre General), i hauran d'adjuntar-hi un resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.  
Per a ser admeses i prendre part en les proves selectives, a més de les seues circumstàncies personals, les persones sol·licitants hauran de manifestar en les instàncies que compleixen tots els requisits exigits, referits sempre a la data d'expiració del termini assenyalat per a la presentació d'instàncies.  
3.2 Termini  
El termini de presentació de sol·licituds ha de ser de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.  
3.3. Lloc  
Les sol·licituds s'han de presentar al Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.4 Drets d'examen  
L'import dels drets d'examen i de formació de l'expedient per cadascuna de les proves selectives s'assenyalarà en la convocatòria corresponent, de conformitat amb el que disposa la disposició final tercera del Reial Decret 236/1988, de 4 de març, d'indemnitzacions per raó del servei, i sols podrà ser tornat quan la persona aspirant no siga admesa a les proves per falta de requisits per a participar-hi.  
Quarta. Admissió d'aspirants  
Finalitzat el termini de presentació de les instàncies, l'Alcaldia Presidència dictarà una resolució, en el termini màxim d'un mes, on declararà aprovades les llistes d'aspirants admesos i exclosos, que es publicarà en el Butlletí Oficial de la Província i al tauler d'anuncis de l'Ajuntament, amb el nom i cognoms dels admesos i exclosos, i si pertoca la causa de la no-admissió, indicant-hi el lloc, data i hora d'inici de les proves selectives, i també la composició nominal del tribunal. Contra aquesta resolució podrà interposar-s'hi una reclamació en el termini de 10 dies.  
Cinquena. Tribunal qualificador  
5.1 Composició  
President: l'alcalde o membre de la corporació en qui delegue.  
Secretari: un funcionari d'aquest Ajuntament.  
Vocals:  
a) Un representant de la Generalitat Valenciana.  
b) Dos funcionaris de carrera de l'Ajuntament de Castelló de la Plana.  
c) Un representant dels funcionaris designat per la Junta de Personal d'aquest Ajuntament.  
La designació dels membres del tribunal inclourà la dels suplents respectius.  
5.2 Els vocals hauran de posseir una titulació o especialització igual o superior a l'exigida en aquesta convocatòria.  
5.3 Per a les proves específics, el tribunal podrà disposar la incorporació als seus treballs d'assessors especialistes, d'acord amb el que estableix la legislació vigent.  
5.4 Abstenció i recusació  
Quan concórreguen en els membres del tribunal alguna de les circumstàncies establides en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir-hi i notificaran aquesta circumstància a l'Alcaldia Presidència; així mateix, les persones aspirants podran recusar-los en la forma disposada en l'article 29 de l'esmentada llei.  
5.5 Constitució i actuació  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords que calguen a fi de garantir l'ordre necessari en aquestes en tot allò no disposat en aquestes bases, i per a l'adequada interpretació de les bases específiques d'aquesta convocatòria.  
Tots els membres del tribunal tindran vot i veu, llevat del secretari que no tindrà vot. En cada sessió del tribunal podran participar els membres titulars presents en el moment de la seua constitució, i si n'estan absents, els suplents, sense que puguen substituir-se entre si en la mateixa sessió.  
Si una vegada s'ha constituït el tribunal i s'ha iniciat la sessió, se n'absenta el president, aquest designarà, d'entre els vocals que hi concorren el que el substituirà durant la seua absència.  
De cada sessió el secretari estendrà una acta, on es faran constar les qualificacions dels exercicis, i també les incidències i les votacions que es produïsquen.  
Les actes numerades i rubricades constituiran l'expedient que reflectirà el procés selectiu dut a terme.  
Si els membres del tribunal, una vegada s'han iniciat les proves de l'oposició, cessen en els càrrecs en virtut dels quals van ser designats, continuaran exercint les funcions corresponents en els tribunals fins que acabe totalment el procés selectiu.  
Si per qualsevol motiu, els membres del tribunal, el secretari o el seu suplent no poden continuar sent-ne membres, amb independència de la responsabilitat a què puguen estar sotmesos, impedint la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i, després dels previs tramis corresponents, es designaran els substituts dels que han cessat, i posteriorment, es realitzaran les actuacions que falten fins a l'acabament de l'esmentat procés selectiu.  
5.6 Indemnitzacions per raons del servei  
Els membres del tribunal rebran les indemnitzacions que per raó del servei tinguen establides en el Reial Decret 236/1988, de 4 de març (BOE número 68, de 19 de març de 1993 i BOE número 73, de 26 de març de 1993), o en la disposició aplicable en el moment de la realització de les proves selectives.  
L'alcalde president, una vegada conegut el nombre d'aspirants, establirà el màxim d'assistència que cal meritar.  
El tribunal que actue en les proves selectives tindrà la categoria quarta, que s'estableix per a les persones que actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant la Resolució de 22 de març de 1993 per acord del Consell de Ministres.  
Sisena. Inicia i desenvolupament de les proves selectives  
El primer exercici començarà en els dates que s'anunciaran en la resolució per què s'aprove la llista d'aspirants, i l'ordre d'actuació dels opositors s'iniciarà pel primer d'ells el cognom del qual comence per la lletra que a aquest efecte s'establisca per a cada any mitjançant una resolució de la Secretaria d'Estat per a l'Administració Pública, apareguda en els butlletins oficials corresponents, i continuarà per ordre alfabètic.  
L'inici dels restants exercicis s'anunciarà sols al tauler d'anuncis de l'Ajuntament i al local on s'haja realitzat la prova precedent, amb una antelació mínima de 12 hores si es tracta del mateix exercici, i de 24 si es tracta d'un de nou.  
Entre la finalització d'un exercici i l'inici del següent caldrà que transcórrega un termini mínim de 72 hores i un màxim de 45 dies naturals. Es podran reduir els terminis adés esmentats si ho proposa el tribunal i ho accepten tots els aspirants unànimement. Açò es farà constar en l'expedient.  
Les persones aspirants seran convocades en crida única. La no-presentació a qualsevol dels exercicis en el moment de ser cridat comportarà automàticament la pèrdua dels drets a participar en aquest exercici i en els successius, i en conseqüència, quedarà exclòs del procés selectiu. No obstant això, en els supòsits de cas fortuït o força major que hagen impedit la presentació dels aspirant en el moment establit, sempre que aquest siga degudament justificat i així ho aprecie el tribunal, es podran examinar discrecionalment els aspirants que no hi van comparéixer quan van ser cridats, sempre que no haja finalitzat la prova corresponent ni s'obstaculitze el desenvolupament de la convocatòria, amb perjudici per a l'interés general o d'altri.  
El tribunal, llevat de raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de la persona aspirant, en la fase d'oposició.  
Setena. Proves selectives i qualificació  
L'oposició constarà dels exercicis següents, de caràcter obligatori i eliminatori:  
Primer. Pràctic. Consistirà en la introducció de dades en un ordinador, mitjançant un programa de tractament de textos, full de càlcul, base de dades i sistemes operatius Windows, durant un temps màxim de 15 minuts.  
En aquest exercici es valorarà la neteja l'exactitud del que s'ha copiat i introduït i la correcció que presente l'exercici.  
Segon. Teòric. Consistirà a desenvolupar per escrit, durant un període màxim de 60 minuts, un tema triat a l'atzar d'entre els proposats pel tribunal, de caràcter general.  
Es valoraran els coneixements del tema, el nivell de formació general, la composició gramatical i sintàctica i la claredat d'exposició.  
Tercer. Teòric. Consistirà a desenvolupar per escrit, durant un període màxim de 90 minuts, un tema de cadascun dels annexos del programa, elegits per sorteig.  
Es valoraran el coneixement dels temes, la claredat d'exposició de les idees, el nivell de formació i la facilitat de síntesi.  
Quart. Traducció. Consistirà en la traducció directa del valencià al castellà i a l'inrevés, sense ajuda d'un diccionari, d'un text, elegit pel tribunal.  
L'aspirant que no obtinga 5 punts com a mínim en cadascun dels exercicis obligatoris serà eliminat; a aquest efecte, cada membre del tribunal qualificarà amb puntuació de 0 a 10 punts en cada una de les portes. La puntuació obtinguda en cada exercici serà la mitja aritmètica de les puntuacions atorgades pels membres del tribunal. Caldrà refusar aquest efectes la màxima i la mínima concedides, o si pertoca, una de les que apareguen repetides com a tals, si entre elles hi ha una diferencia superior de 2 punts.  
La puntuació total de cada aspirant serà la suma dels punts obtinguts en tots els exercicis.  
Vuitena. Publicitat de les qualificacions  
Finalitzada la qualificació, el mateix dia que s'adopten els acords corresponents seran exposades al tauler d'anuncis i en la resta de llocs que assenyalen les lleis les qualificacions de cada exercici de l'oposició.  
D'acord amb aquesta llista, s'elevarà a l'òrgan competent la proposta de nomenament dels aspirants aprovats, sense que en cap cas el seu nombre puga ser superior al de les places convocades.  
Els aspirants que hagen superat totes les proves, a partir de la d'aquells que hagen sigut proposats per al nomenament, passaran a constituir una borsa de treball als efectes de la cobertura temporal de places de la categoria a la qual es refereixen aquestes bases, fins que es realitzen proves noves.  
Novena. Presentació de documents  
Les persones aspirants proposades pel tribunal han d'aportar els documents acreditatius de les condicions de capacitat i requisits exigits en aquestes bases dins del termini de 20 dies naturals comptadors des de l'endemà de la publicació de la proposta del tribunal al tauler d'anuncis de l'Ajuntament.  
Les persones que tinguen la condició de funcionàries públiques o contractades en règim laboral per organismes públics estaran exemptes de justificar les condicions i els requisits exigits i acreditats quan van obtenir el seu nomenament anterior; per tant, hauran de presentar únicament el certificat del ministeri, de la corporació o de l'organisme públic del qual depenguen, justificatiu de la seua condició de contractat laboral i de complir les condicions i requisits assenyalats.  
No obstant això, si en la convocatòria s'exigeixen condicions o requisits que no consten en el seu expedient personal, s'haurà d'acreditar de la forma adés indicada.  
La falta de presentació de la documentació dins del termini establit, llevat dels casos de força major o quan de la presentació dels documents es desprenga l'incompliment dels requisits de la convocatòria o supòsits de falsedat en la declaració, comportarà la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar-ne el nomenament, sense perjudici d'altres responsabilitats a què puga estar sotmés.  
Deu. Nomenament i presa de possessió i prestació de jurament o promesa  
Presentada la documentació per les persones interessades i atés que aquesta és escaient, l'òrgan municipal competent autoritzarà la presa de possessió d'aquestes places.  
Els nomenaments seran notificats a les persones interessades, que hauran de prendre possessió en el termini legalment establit; a continuació es procedirà a publicar aquest nomenament en el Boletín Oficial del Estado.  
En el mateix termini, si pertoca, les persones interessades hauran d'exercir l'opció establida en l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques, que, sense causa justificada, no prenga possessió dins del termini perdrà tots els drets derivats de la superació de les proves selectives i del nomenament subsegüent conferit.  
En l'acte de presa de possessió, la persona interessada haurà de prestar jurament o promesa d'acord amb la fórmula establida en el Reial Decret 707/1979, de 5 d'abril (BOE número 83, de 6 d'abril de 1989).  
Onze. Impugnació i revocació de la convocatòria  
Contra aquestes bases que esgoten la via administrativa es podrà interposar un recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa durant el termini de dos mesos comptadors des de l'endemà de la seua última publicació.  
ANNEX I  
Tema 1. La Constitució espanyola de 1978. Principis generals. Drets i deures fonamentals dels espanyols: garantia i suspensió.  
Tema 2. L'administració pública en l'ordenament espanyol. Administració de l'estat. Administracions autònomes. Administració local. Administració institucional i corporativa.  
Tema 3. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 4. Sotmetiment de l'administració a la llei i al dret. Fonts del dret públic.  
Tema 5. L'administrat. Col·laboració i participació dels ciutadans en les funcions administratives.  
Tema 6. El municipi. El terme municipal. La població. L'empadronament.  
Tema 7. Organització municipal. Competències. Altres entitats locals.  
Tema 8. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.  
Tema 9. Funcionament dels òrgans col·legiats locals. Convocatòria, ordre del dia i certificats d'acords.  
Tema 10. Relacions interadministratives: especial referència a les formes de col·laboració entre l'administració local i administració autonòmica valenciana.  
ANNEX II  
Específics del valencià  
Tema 1. La síl·laba. Fenòmens de contacte vocàlic. Neutralitzacions, assimilacions, etc.  
Tema 2. El sistema vocàlic.  
Tema 3. L'article.  
Tema 4. Els demostratius i els possessius.  
Tema 5. El sintagma nominal: estructura i funcions.  
Tema 6. La proposició de relatiu.  
Tema 7. La normalització lingüística.  
Tema 8. Els numerals.  
Tema 9. Del llatí vulgar al naixement del primer romanç.  
Tema 10. Formació històrica del lèxic.  
Tema 11. Caracterització del valencià.  
Tema 12. La fragmentació del llatí: la filiació romànica de la llengua.  
Tema 13. La divisió dialectal de la llengua.  
Tema 14. Problemes pendents de la normativa.  
Cosa que es fa pública perquè se'n prenga coneixement.  
Castelló de la Plana, 6 de maig de 1997.- El tinent alcalde director de l'Àrea de Serveis Generals: Joaquín Borrás Llorens.